Meeste kaalukategoorias saavutas ülekaaluka võidu selgi aastal Leho Pent, jäädes siiski eelmise  aasta mälestusvõistluse tulemusele tublisti alla. Tänavune tulemus andis kokku 336,839 punkti, möödunud aastal kogus aga 355,320 punkti. Pent kuulub Vargamäe klubisse nagu teisedki esikoha võistlejad. Teise ja kolmanda koha pärast rebiti üsna tasavägiselt. Paremaks osutus siiski klubi Jõud tõstja Indrek Koppel, kelle tulemuseks kirjutati 307,900 punkti. Napi  vahega jäi kolmandaks klubi Athleticus võistleja Janek Nurmeots, tulemusega 307,585 punkti. 4. koht klubi Jõud tõstja Jaanus Hiiemäele, 5. koht Mäksa klubi liikmele Peeter Tammojale ja 6. koha võttis Alvin Kask, Athleticus. Talle järgnesid Martin Lind Jõust ja Jaan Korobov Mäksa klubist. EDU esinduse võistleja Sergei  Rumjantsevi tulemuse tabelis seisab nullide rida.